طرفاية جماعة ترابية حضرية كاينة ف إقليم/عمالة طرفاية، جهة لعيون سأقية لحمرا، ساكنين فيها 7986 واحد، على حسب لإحصاء لعام 2014. قبل ما نفهمو تاريخ د طرفاية، خاصنا نعرفو البداية ديالها وظروف تاسيس ديالها. هي أرض كبحال أي ارض مجاورة مع الفتح الإسلامي. تاريخ طرفاية المكتوب كيبدا مع دخول نݣليز لمدينة عام 1879، فاش فكر المهنديس نݣليزي دونالد ماكنزي يصاوب محال تجاري فلبحورة د لمغريب لجنوبية، وستاغل ضعف لمغريب حيت كان السلطان الحسن الأول بن محمد مشغول مع الاطماع الأوروبية، وداك المحال التجاري غادي يمسيه Victoria Center (بالعربية: دار البحر) بالحسانية الاسبانية (كسمار) لجاية من casa del mar، طرفاية فالقرن كمنطقة كانت مسيطرة عليها قبيلة سميتها تكنة ولي هي غادي تعقد اتفاقية تجارية مع المهنديس دونالد ماكنزي ولغادي تسمح ليه يبني دار البحر التجاري فطرفاية ولي غادي تسالي سنة 1882م، وهادشي مكانش فراس السلطان الحسن الاول ولغادي يخليه غاضب ومشا تكلم مع السفير ديال بريطانيا فطانجا، لكن السفير ديال بريطانيا مداهشا فيه وقال ليه ديك الارض ماشي ديالكم، وهادشي خلا السلطان يعين الشيخ ماء العينين خليفة السلطان على الصحراء وعين حراس وقياد بموجب ظهير شريف على سواحل المنطقة كاملة، وبعد سنوات فاقو العمال ديال دار البحر على هجوم من سكان د المنطقة وهادشي كان راجع لسياسة السلطان، وخربو المركز وقتلو شي وحدين من نكالزة، وغادي يتفاعل السفير ديال بريطانيا وغادي تدعم خطة د دونالد كثر من قبل، وبسباب ضغط د لمغريب قررات تنساحب بريطانيا من طرفاية، ولكن بشرط هو يعوض لمغريب نكالزة فديك المنشأة ولي شراها السلطان ب 50,000 بعد مفاوضات كبيرة بين الطرفين وتم الاسترجاع ديالها سنة 1895م.